Výročná správa za rok 2022

V roku 2022 nás opustili členovia našej ZO: Juraj Húžvar z Bukovca, Stanislav Jusko - Tepličany, Andrej Lukáč KOšice, Dušan Malindžák z Malej Idy, Pavol Šimon - Sokoľ. Vzdajme úctu, týmto našim už bývalým členom.

Vážené dámy, vážení páni.

Hodnotiaca správa

Výbor ZO AVS KE zasadal v r. 2022 4 x. Zasadal podľa potreby. Výbor zasadal v mesiacoch marec, jún, august a október.

VČS sa minulý rok konala 10. apríla 2022 na UVLF, Komenského 73, KE. Zúčastnilo sa jej 151 našich členov. Presne taký istý počet členov sa zúčastnil VČS aj v roku 2021. Výbor v zložení predseda Michal Šimko, tajomník Ing. Jaroslav Gasper, členovia výboru: Ing. Imrich Harman, Ing. Dušan Dudjak, Milan Toth zo Seni, Jozef Kľučár a MVDr. Ľudovít Kaiser. Za KRK Peter Jurdák, Eduard Grega a Peter Lacko z Hodkoviec. Z uznesení prijatých na VČS sme schválili rozpočet na rok 2022, paušálny mesačný príspevok tajomníkovi vo výške 210 € mesačne, zníženie platby členského za jedno včelstvo z 0,75 € na 0,70 €. Na VČS sa prijímali objednávky na lieky a žiadosti na čerpanie prostriedkov podľa NV 337/2019.

Revízia pokladne prebehla v roku 2022 28. marca v byte u tajomníka. Za účasti tajomníka a predsedu ZO AVS a všetkých troch členov RK - Petra Jurdáka, Eduarda Gregu a Petra Lacka. Prednášky pre členov sa konali v roku 2022 4x a to počas výstavy v BZ. Prednášal Ing. Jaroslav Gasper, Vladimíra Kňazovická, Róbert Gregorek a Jaroslav Pásler.   
Výstava v BZ UPJŠ v KE sa po dvoch rokoch absencie konala v dňoch 4. 11. až 20. 11. 2022. Hlavné výstavné dni s predajcami včelárskych potrieb a prednáškami boli v dňoch 12. -13. november 2022, kedy sa aj vyberalo členské na rok 2023. Celoslovenská AVS má 7 ZO a podľa CEHZ mala k 31. 12. 2022 981 členov a 19 208 včelstiev. Atakujeme počet členov na 1000 a počet včelstiev na 20 000. Sme tretia najväčšia organizácia na SR, po SZV a SVS z 12 včelárskych organizácií zaevidovaných v CEHZ. AVS funguje bez hádok. Tajomníkom AVS je Ing. Jaroslav Gasper zo ZO KE a predsedom AVS je Ján Šoltýs z Bardejovskej ZO AVS. V SZV sú stále rozpory. Presne to vidno aj na kandidátoch SZV na predsedu SZV. Jeden kandidát predstavuje to staré vedenie, kvôli ktorému sme odišli zo SZV a druhý kandidát nové vedenie. Je srandovné čítať, že kandidát, ktorý u nás predstavuje to staré vedenie spojené s Ing. Gálom píše, že chce urobiť zmeny v SZV tak, aby SZV slúžilo všetkým členom. Veď práveže za jeho bačovania s prepáčením, SZV slúžilo pár ľuďom, ktorí si vybudovali ukážkové včelnice, zahmlievalo sa pri rozpočte a hospodárení, neexistovala žiadna transparentnosť, nedodržiavali sa uznesenia z VZ SZV a neodpovedali na naše otázky, dotazy a podozrenia z nesprávneho využívania či už členských ale aj dotačných prostriedkov.

Časopis „Slovenský včelár 2022“, si objednalo 136 členov, na rok 2023 121 členov. Je to menej o 15 ks. Čas. Včelár si objednali 7 ks na rok 2022 a na rok 2023 24 ks v papierovej forme, čo je o 17 ks viac. Slovenský včelár stojí celoročne 12 € a Včelár vydávaný SZV 20 €. Je tam rozdiel 8 €. ČAs. Včelár sa prvý krát dá objednať aj v elektronickej forme. SV je dvojmesačník a Včelár je mesačník. Okrem toho ste si ešte objednali na rok 2022 čas. Moderní včelar 15 ks a OVP 12 ks. Na rok 2023 sme tieto dve publikácie neobjednávali cez ZO, keďže nám nedali vedieť nákupnú cenu MV 2023 a OVP nám bolo povedané, že sa nebudú vydávať.   
Rok 2022 sme začínali na bežnom účte so sumou 18 766,48 € a hospodársky rok sme ukončili so sumou 22 476,94 €. Rozpočet schválený na minulej VČS bol dodržaný. Príjmy sme mali vyššie ako bol plán a výdavky sme mali nižšie ako boli plánované.   
 Z NPSRSV sme v podpornom období 2021-2022 čerpali prostriedky v sume 41 276,21 €. Je to o 4522 € viac oproti predošlému roku. Z roka na rok čerpáme stále viac prostriedkov, je pravda, že nám pribúdajú aj včelári a včelstvá. Prvý krát nám boli krátené prostriedky na techn. veci, teda na všetky veci v § 5 ako sú aj prednášky, zar. na úpravu stanovišťa, zar. na ochranu včelstiev a zariadení, zar. na monitorovanie sezónneho stavu včelstiev- to sú tie včelárske váhy. Čerpali sme prostriedky na prednášky, techn. pomoc, nákup liečiv, aplikácia aerosolu, prehliadky včelstiev, sezónny presun včelstiev, nákup včelích matiek a na rozbory medov. Od 1. 1. 2023 platí už nové NV č. 10/2023. Celé znenie aj s Metodickou príručkou máme zavesené na našom webe AVS. Vyšlo aj v Slovenskom včelári 1-2. 2023. Treba používať už nové tlačivá uvedené v tejto novej príručke. Všetci, ktorí si dávate preplatiť nákupy a iné náklady podľa tohto NV, si robte aj kópie týchto tlačív a dokumentov. CHodia kontroly a potom odo mňa pýtate tieto podklady, na základe ktorých žiadate preplatenie.

Počet členov k 1 . 1. 2022 sme mali 458. K 31. 12. 2022 sme už mali 480 členov. Počet včelstiev máme dlhodobo najvyšší čo sa týka všetkých včelárskych organizácií na SR. V r. 2022 (31. december) sme dosiahli 8 784 včelstiev. Členov máme zo celého SR. Najviac máme z košického kraja 422 členov, potom je PO 21, potom nasleduje ZA s 10 členmi, tak NR kraj s 9 členmi, ďalej BB traja a zo západného SR t.j. TT a BA máme po jednom členovi. Dotácia na opeľovaciu činnosť nám nabehla na účet 27. decembra 2022. Dotácia na opeľovaciu činnosť činila 4 €/včelstvo. Spolu za ZO to bolo 34336 € a vyplácala sa pre 440 členov. Dotácia sa vydávala na počet včelstiev v CEHZ k 31. máju 2022. Vekový priemer našej ZO je 57 rokov. Najstarším členom je p. Ambróz zo Slanca, ktorý v decembri dovŕši vek 94 rokov a po ňom nasleduje p. Čelinák z Koš. Polianky, ktorý bude mať tiež v decembri 93 rokov. Tretím najstaršímbol Andrej Lukáč z KE, ktorý minulý rok umrel. V októbri by dovŕšil 92 rokov. Čiže teraz tretím najstarším je Ján Krátky zo Slanca, ktorý bude mať v decembri 2023 91 rokov. Máme aj člena, ktorý za svoje zásluhy získal čestné členstvo, je ním p. Ilenin z KE, ktorý v máji 2023 dovŕši 89 rokov. Všetkým štyrom členom gratulujeme a prajeme pevné zdravie a dlhý život medzi nami.

Júl - august boli urobené prehliadky na MVP v okrese KE-mesto + kvôli zisťovaniu počtu včelstiev, ktoré treba nahlásiť do CEHZ ku 5. sept. bežného roka. Prehliadli sme 1412 včelstiev. Z RVPS KE-okolie nemáme uzatvorenú zmluvu o prehliadkach včelstiev. Vieme, že niektorí AÚVL podpísali samostatne dohody o prehliadkach s RVPS KE-okolie. Zdravotný stav včelstiev je v plnej kompetencii ŠVPS. Minulý rok boli objednané lieky v počte avartin 440 balení /pokles/, Ekopol 1118 balení /nárast/, Formidol 92 balení /nárast/, gabon 18 balení /pokles/, Varidol 125mg 650 ks /pokles/, varromed 31 ks /nárast/ a fumigačné pásiky 64 balení /pokles/, M1 Aer 14 ks, Harmónia prírody 167 ks. Lieky objednávame od predajcov, ktorí dajú najnižšie ceny. Hlavný termín výdaja liečiv je na včelárskej nedeli. Keď si niekto zakúpi lieky mimo ZO, tieto lieky sa nepreplácajú. Veterinárne preparáty ako sú Ekopol, Apidesz a Bisanar sa už nedajú preplácať.

Na kočovanie čerpali financie 20 členovia, čo je pokles o dvoch členov oproti minulému roku. V novom NV, ktoré platí od 1. 1. 2023 sa už nebudú dať čerpať prostriedky na presun včelstiev za znáškou. Piati naši členovia boli v r. 2022 aj členmi Združenia chovateľov vč. matiek, z toho štyria sú z KE a okolia. Kočovníci aj chovatelia matiek si musia dať vyšetriť melivo zo zmesnej vzorky max. 25 včelstiev do konca marca. Kočovníci musia z takého množstva včelstiev koľkými kočujú a chovatelia matiek z minimálne 35- tich včelstiev. Kočovníci musia elektronicky nahlásiť plán kočovania a až tak môže RVPS vydať sprievodný doklad. Povinný odber meliva je aj z ohnísk a ochranných pásiem MVP. Za odber vzorky meliva a doručenie na príslušnú RVPS je zodpovedný majiteľ včelstiev. Ostatní včelári môžu dať melivo na rozbor.

V r. 2022 nám nebola hlásená žiadna škodová udalosť. Rok 2022 sme ukončili na SVPF so sumou 3932,77 €. Predminulý rok (2021) sme v uznesení znížili platbu poistného za jedno včelstvo z 0,10 € na 0,05 €. Menej sa už nedá platiť, keďže 0,01 a 0,02 € sú od 1. 1. 2023 zrušené.  
Paseka vo Vyšnom Opátskom je v prenájme u Ivony Popovičovej, garáž na Terase je v prenájme u firmy MAdal Bal s.r.o. Máme včelársku miestnosť v bývalej budove inžinierskych stavieb na ul. Pri hati1, na poschodí. Zasadá tam výbor ZO AVS a vydáva sa tam dotácia. Včelári si musia opätovne zvyknúť na nové miesto. Doteraz sme mali miestnosť zadarmo. Od 1. 1. 2023 máme podpísanú nájomnú zmluvu s majiteľom budovy a musíme platiť nájomné 79,5 €/mesiac + DPH.

Plánovali sme zájazd na Apimondiu do Ufy (Rusko). Apimondia v Rusku bola kvôli udalostiam na Ukrajine zrušená a ako náhrada bol vybraný Istanbul (Turecko). Aj tam sme zo začiatku planovali urobiť zájazd, ale nakoniec z toho zišlo.   
Tiež sme plánovali objednať na **vianočné výstavné trhy** na Hlavnej ulici **stánok**.Ale kvôli malému záujmu (len jeden sa prihlásil) sme to zrušili.

Včelárska nedeľa sa uskutočnila 31. júla 2022 v obci Ruskov. Bol tam bohatý kultúrny program, vydávali sa tam lieky a podával sa guláš a pivo a kofola. Bol taký veľký záujem o akciu, že nie každému sa ušiel guláš aj kofola. Včelárske potreby tam ponúkali naši členovia p. Pavúk z KE a p. Majerník z Gelnice.

Ďakujem Vám veľmi pekne a v diskusii sa môžete vyjadriť ku jednotlivým témam. Tajomník ZO AVS KE, Ing. Jaroslav Gasper PhD.